


FoU for F2-kullet skoleåret 2006/2007 med fokus på barns medvirkning
	Mål
	Å gi studentene trening og forståelse for FoU - arbeid i barnehagen gjennom å arbeide systematisk med mål, innhold, arbeidsmåter, organisering og vurdering av et konkret utviklingsarbeid.

	Rammer
	Studentene skal arbeide med Forskings- og Utviklingsarbeid (FoU) i gruppe. Arbeidet avsluttes med en rapport som teller 50% av endelig karakter i  faget pedagogikk for 2. klasse. 

Studentene skal få innføring i ulike sider ved dette FoU - arbeidet. En vesentlig del av arbeidet gjøres i samarbeid med barnehagene i og utenfor praksisperiodene. 
Høgskolen forutsetter at studentene tar opp med sin barnehage eventuelle fokus/tema/ problemstillinger for å komme i gang med en felles arbeidsprosess innen utgangen av uke 36.

Problemstillingen bør ta vare på det tverrfaglige aspektet, og den skal også godkjennes av veileder ved høgskolen. Høgskolen forutsetter videre at studentgruppene har jevnlig kontakt med barnehagen gjennom hele FoU -perioden for å få gjennomført FoU – arbeidet.
Hver gruppe skal ha 5 veiledninger med faglærerne i pedagogikk. 

	Fremdrift
	Frist for innlevering av foreløpig utkast til problemstilling inkludert tanker omkring problemstillingen: Uke 41, 10.okt. Den sendes pr. e-post til marta.sinnerud@hsh.no og oddrun.owre@hsh.no med kopi til barnehagen.
Den første veiledningen vil foregå i praksisbarnehagen i ukene 43 og 44.

Aktuelle tidspunkt for den videre veiledningen blir lagt ut på CF/Arkiv/FoU. Hver gruppe skriver seg selv på denne listen. 
En representant fra barnehagen kan også være med på veiledningene inne på HSH.
Forventet framdriftsplan/veiledningsgrunnlag knyttet til veiledningene vil bli presisert i eget skriv.
Gjennomføringsfasen bør være ferdig i løpet av praksisperioden, uke 3-4-5.
Imidlertid må vi også ta hensyn til barnehagen ved å tilpasse oss deres ønsker og behov. Siden det er hver gruppe som står ansvarlig for det endelige produktet, er fristene over ment som veiledende og som en hjelp til planleggingen. 

Avslutningsfase med oppsummering og rapportskriving skal være ferdig innen fristen: Uke 7, fredag 16.febr.2007, kl. 14.00.  
Vi vil dele ut prosedyrer for innlevering når fristen nærmer seg. 

Innholdet i FoU - rapporten skal presenteres på et personalmøte eller i   foreldremøte i barnehagen.

